Държавен вестник, бр. 35, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  35
рение за повишаване на спортните постижения 
или за прикриване използването на субстанции, 
служещи за повишаване на постиженията, до 
удовлетворяването на разглеждащия състав. 
Вината на спортиста или на съответното друго 
лице е критерият, който се взема под внимание 
при определянето на размера на намаляването 
на срока на лишаване от права.
Чл. 67. (1) Ако спортистът установи липса 
на вина или небрежност от негова страна, при­
ложимият срок за лишаване от състезателни 
права се премахва. За премахването на срока 
за лишаване от права при нарушение по чл. 6, 
ал. 1, т. 1 спортистът е длъжен да установи 
начина на попадане на забранената субстанция 
в организма му. В случай на премахване на 
срока за лишаване от права нарушението на 
антидопинговите правила престава да се зачита 
при определяне на санкциите за многократни 
нарушения по чл. 71.
(2) Ако спортист или друго лице установи 
липса на значителна вина или небрежност от 
негова страна, приложимият срок за лиша­
ване от права може да бъде намален, като 
оставащият размер на срока не може да бъде 
по-малък от половината на иначе приложимия 
срок. Ако иначе приложимият срок е лишаване от 
права без право на възстановяване, намалената съ­
гласно този член санкция не може да бъде по-малка 
по размер от 8 години. За да бъде намален срокът на 
лишаване от права при нарушение по чл. 6, ал. 1, 
т. 1, спортистът е длъжен да установи начина 
на попадане на забранената субстанция в орга­
низма му.
Чл. 68. (1) Преди произнасяне на окончателно 
апелативно решение или преди изтичането на 
срока за обжалване Дисциплинарната комисия 
и/или лицензираната спортна организация 
може да отложи изтърпяването на част от 
наложения срок за лишаване от права при 
оказано значително съдействие на антидопин­
гова организация от страна на спортиста или 
на съответното друго лице и това съдействие 
е довело до разкриване или установяване на 
нарушение на антидопинговите правила, из­
вършено от друго лице. 
(2) При одобрение от САА или от съот­
ветната международна спортна организация 
Дисциплинарната комисия и/или лицензира­
ната спортна организация може да отложи 
изтърпяването само на част от приложимия 
срок за лишаване от права след издаване на 
окончателно апелативно решение или изтичане 
на срока за обжалване. 
(3) Размерът на отложената за изтърпяване 
част от срока за лишаване от права се опреде­
ля в зависимост от тежестта на извършеното 
от спортиста или от съответното друго лице 
нарушение на антидопинговите правила, както 
и въз основа на значимостта на оказаното зна­
чително съдействие във връзка с усилията за 
елиминиране използването на допинг в спорта. 
(4) Отложената за изтърпяване част не 
може да надвишава три четвърти от иначе 
приложимия размер на срока за лишаване от 
права. Ако приложимият срок е окончателен, 
без право на възстановяване, частта, която 
трябва да бъде изтърпяна, не може да бъде 
по-малка по размер от 8 години. 
(5) В случай че по реда на ал. 1 – 4 Дис­
циплинарната комисия и/или лицензираната 
спортна организация отложи изтърпяването 
на част от срока за лишаване от права, той е 
длъжен незабавно да изпрати писмени мотиви 
за своето решение до всички антидопингови 
организации с право на обжалване на решението. 
Ако впоследствие Дисциплинарната комисия и/
или лицензираната спортна организация поради 
неоказване на очакваното значително съдей­
ствие от страна на спортиста или съответното 
друго лице реши да възстанови отложената за 
изтърпяване част от срока на неправоспособ­
ност, спортистът или съответното друго лице 
могат да обжалват по реда на чл. 60.
Чл. 69. Срокът за лишаване от права може 
да бъде намален до не по-малко от половината 
на иначе приложимия размер, при условие че 
спортистът или друго лице направят добро­
волни самопризнания, преди да са получили 
известие за участие в процедура по вземане 
на проби, която би установила нарушение на 
антидопинговите правила, и тези самопризна­
ния са единственото надеждно доказателство за 
въпросното нарушение към момента, в който 
са направени.
Чл. 70. Намаляването на размера на санкцията 
по чл. 67, ал. 2, чл. 68 и 69 се извършва след 
определяне на приложимия срок на лишаване 
от права по чл. 64 – 66 и 72. Ако спортистът или 
съответното друго лице установят, че имат право 
на намаляване или отлагане изтърпяването на 
срока на лишаване от права съгласно повече 
от една от следните разпоредби: чл. 67, ал. 2, 
чл. 68 и 69, размерът на санкцията може да бъде 
намален или изтърпяването є да бъде отложено 
с част не по-малка по размер от една четвърт от 
приложимия срок за лишаване от права. 
Чл. 71. (1) Срокът за лишаване от права 
се увеличава до максимум четири години, ако 
във връзка с нарушение на антидопинговите 
правила, различно от нарушенията по чл. 6, 
ал. 1, т. 7 и 8, бъдат установени утежняващи 
обстоятелства, които оправдават налагането на 
по-дълъг срок на лишаване от права от стан­
дартната санкция, освен ако спортистът или 
съответното друго лице съумеят да докажат до 
удовлетворяване на разглеждащия състав, че 
нарушението не е било извършено съзнателно.
(2) Спортистът или съответното друго лице 
могат да избегнат прилагането на този член 
посредством направата на самопризнания за 
извършване на нарушението, които да съвпа­
дат с твърдението на Антидопинговия център, 
незабавно след като бъдат обвинени.